CELEX: 62020TN0728
Language: lt
Date: 2020-12-14 00:00:00
Title: Byla T-728/20: 2020 m. gruodžio 14 d. pareikštas ieškinys byloje OM / Komisija

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/47
            
         
      2020 m. gruodžio 14 d. pareikštas ieškinys byloje OM / Komisija
      
      (Byla T-728/20)
      (2021/C 53/63)
      Proceso kalba: prancūzų
      
         Šalys
      
      
         Ieškovė: OM, atstovaujama advokatės N. de Montigny
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti sprendimą atmesti prašymus kompensuoti išlaidas 247-251 ir 252-256;
               
            
                  —
               
               
                  panaikinti 2020 m. kovo 23 d. sprendimą atmesti skundą;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama savo skundą, ieškovė pirmiausia nurodo, kad jos ieškinys dėl sprendimo, apie kurį buvo pranešta 2020 m. kovo 23 d., atmetus jos 2019 m. gruodžio 5 d. pateiktą skundą, – tai ieškovė laiko nauju sprendimu, kuris buvo priimtas remiantis naujai išnagrinėjus jos padėtį, po to, kai administracija priėmė pagrindinį pagrindą, pateiktą kartu su jos pirmuoju skundu, – yra priimtinas. Dėl esmės ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas sprendimų prieštaravimu, susijusiu su motyvų pakeitimu po to, kai buvo kompensuotos panašios išlaidos.
               
            
                  2.
               
               
                  Antrasis ieškinio pagrindas grindžiamas tuo, kad nebuvo konkrečiai ir išsamiai išnagrinėti atitinkami prašymai kompensuoti gydymo išlaidas.
               
            
                  3.
               
               
                  Trečiasis ieškinio pagrindas grindžiamas teisės būti išklausytam pažeidimu.
               
            
                  4.
               
               
                  Ketvirtasis ieškinio pagrindas grindžiamas tuo, kad buvo padaryta akivaizdi bylos vertinimo klaida.